Ifølge Århus Stiftstidende er AGF blevet enige med FC Midtjylland om et køb af Morten Duncan Rasmussen. Angriberen får en tre-årig aftale i AGF.

Morten Duncan Rasmussen har i de seneste dage været sat i forbindelse med et skifte til AGF, og ifølge Århus Stiftstidende er den handel nu færdigforhandlet.

Avisen skriver, at AGF er blevet enige med angriberen om en tre-årig aftale, som skrives under senere i dag. Aarhus-klubben skulle også have aftalt en købspris med FC Midtjylland, som betyder, at Duncan skifter til barndomsklubben AGF med øjeblikkelig virkning.

FC Midtjylland og AGF spillede onsdag en træningskamp, som Duncan ikke var udtaget til.

KØB BILLETTER TIL AGF's KOMMENDE HJEMMEKAMPE HER!